FC Inter Milano Primavera
F.C. Internazionale Milano Primavera je U-19 tim italijanskog profesionalnog nogometnog kluba Internazionale iz Milana. Igraju u grupi B Campionato Nazionale Primavera. Bili su prvaci Italije sedam puta, a kup su osvojili pet puta. Također, svake godine učestvuju na tradicionalnom Torneo di Viareggio, prestižnom međunarodnom turniru za mlađe kategorije koji su osvojili šest puta. U martu 2012. godine su postali prvaci prvog turnira NextGen series, svojevrsne Lige prvaka za omladinske kategorije, u kojem je učestvovalo 16 klubova iz raznih država Evrope.